Wolfgang Gaede
Wolfgang Gaede, 25.5.1878-24.6.1945, tysk fysiker og konstruktør, professor i Karlsruhe 1919-34. Gaede var sammen med den tyske instrumentmager Heinrich Geissler (1814-79) banebrydende i udviklingen af luftpumper, herunder især vakuumpumper til meget lave tryk; en speciel roterende kviksølvpumpe, udviklet i 1905, betegnes Gaedepumpen. Andre udviklede pumpetyper var diffusionspumpen (1913) og molekylarpumpen (1912/13).